ร้านที่เป็นเหมือนคลังสินค้ารวบรวมขนม/ของหวานจากร้านดังๆ มารวมกันไว้ในที่เดียว แบบไม่ต้องเดินทางไปกันไกลอีกแล้ว  

[ที่ตั้ง] ร้านนี้อยู่ตรงเขต 8 ฝั่งตรงข้ามโรงแรม บีพี หรือตึกดีแทคเก่า

ร้านเปิด 12.00 - 22.00 น. มี Free WiFi 

เมนูขนม/ของหวานดังๆ อย่าง ลอดช่องวัดเจษ เครปเค้ก จาก Kuanito (ตรัง) เค้กท่าปาบ (ตรัง) หรือแม้กระทั่งโดนัท คริสปี้ครีม กาเรตป๊อบคอร์น 

เมนูที่สั่ง 
1. ลอดช่องวัดเจษ (45 บาท) รูปแบบการเสิร์ฟดูน่าทานดี ลอดช่องหอมกลิ่นใบเตย เส้นค่อนข้างแข็ง เหนียว ส่วนน้ำกะทิหอม หวานแหลมจากน้ำตาลมะพร้าว ก็อร่อยดีครับ แต่แอบมีกลิ่นหืนนิดนึงนะ 

2. เครปโรล (120 บาท) จาก Kuanito (ตรัง) แวบแรกที่เสิร์ฟมาลูกตาลสีคล้ำดูสะดุดตา แต่ก็ไม่ได้ว่าอะไร เพราะมันเป็นธรรมชาติ ดีซะอีกไม่ได้ใช้สารฟอกขาว แป้งและครีมอร่อยดีนะ มีความหอม แต่พลาดตรงที่ลูกตาลนี่สิ แข็งมากๆ แถมเป็นเกล็ดน้ำแข็งอีก พอทานร่วมกันแล้ว เนื้อสัมผัสไปคนละทิศคนละทาง เลยทำให้รู้สึกว่า คุ้มเหรอ ?? กับ 120 บาท แต่คุณภาพเป็นแบบนี้ อันนี้ผมไม่แน่ใจนะครับว่าต้นทางจากร้านเป็นยังไง หรือว่าเป็นปัญหาในการรักษาคุณภาพตรงปลายทาง 

โดยรวมอย่างที่บอกครับร้านนี้เป็นเหมือนแหล่งรวบรวมของหวานจากหลายๆ ที่ Signature ก็อยู่ที่ตัวสินค้าเอง ทางร้านมีหน้าที่แค่ แกะจากบรรจุภัณฑ์ และก็เสิร์ฟให้ลูกค้า แต่สิ่งที่สำคัญคือการรักษาคุณภาพของสินค้าด้วยนะครับ ใครเป็นแฟนคลับขนมยี่ห้อไหนก็ไปลองกันได้ ส่วนตัวผมแปะไว้ 3 ดาวละกัน 